Sergej Nosov

Sergej NOSOV () naskiĝis la 17-an de februaro 1961 en la urbo Magnitogorsko, Ĉeljabinska regiono, Rusio. En 1983 tre sukcese finis la Magnitogorskan Min-Metalurgian Instituton, kiu portas nomon de lia avo Grigorij Nosov,  kiel inĝeniero pri metalurgio. En 1995 li finis Akademion  de Ekonomio. En 2003 li iĝis doktoro pri teknikaj sciencoj. Multjare okupiĝis pri sporto, en kiu li atingis grandajn rezultojn kaj iĝis majstro pri atletiko. 

Sergej Nosov havas riĉan sperton de laboro kiel gvidanto. Li estis ĝenerala direktoro de Niĵne-Tagila Metalurgia Kombinumo kaj vic-guberniestro de la Sverdlovska provinco. Ekde oktobro de 2012 li iĝis elektita estro de la urbo Niĵnij Tagil, Rusio.

Privata vivo

Sergej Nosov estas edzo kaj havas tri filinojn: Tatiana, Natalia, Ekaterina. 

Profesia dinastio Nosov

Sergej Nosov estas reprezentanto de la tria generacio en la profesia dinastio Nosov. Lia avo  Grigorij Nosov kaj patro Konstantin Nosov okupis gravajn postenojn en la ferindustrio de Rusio. 

Kategorio:Scienco kaj teknologio en Rusio
Kategorio:Personoj de Sverdlovska provinco
Kategorio:Rusiaj politikistoj
Kategorio:Guberniestroj
Kategorio:Urbestroj de Rusio